Downloaded from YTS.MX
Official YIFY movies site: YTS.MX
- Tillykke. - Tak.
- Tillykke. - Tillykke.
Altså, Jehova bærer ikke skylden for det onde, der sker.
Forestil dig en kærlig far, hvis søn eller datter rejser bort -
- og vælger at føre et dårligt liv. Er det så farens skyld?
Du er vist bare blevet sendt ud for at binde mig noget på ærmet.
Det tror du. Men det står i Biblen. Der står også, Jehova er kærlighed.
Gør der det? Så skulle jeg alligevel have læst den.
Prøv at læse her. Her står det, så selv du kan forstå det.
Det gør det da også! Tak! Nu forstår jeg meningen med det hele.
- Meget fint. - Du er dygtig.
Tak. Dejligt at høre Jehovas budskab fremført af så unge kræfter som jer.
Taget!
- Hej. - Taget!
Kom, kom, kom!
Taget!
Nej, nej, nej!
Nej, ikke kilde mig. Ikke kilde! Stop, stop, stop.
Du kan da i det mindste høre på mig, ikke?
Jeg har snakket med de ældste om det, Karen.
De vil gerne hjælpe os.
Det er jo ikke noget, vi kan klare selv ...
Gud Jehova, hold hånden over mor og far, Elisabeth og August.
Og også Jonas.
Jeg ved, du er med mig og beskytter mig.
I Jesu Kristi navn, amen.
(det ringer ud)
Sara og Thea? Vil I gennemgå bogholderiopgaven næste gang?
Jeg ved jo, jeg kan regne med jer.
så skal hun hjem og holde fest og dem som kommer med som gæst
får dejlig chokolade og kager til
Tak.
(gruppen hujer)
Hej, Sara. Sidder du og laver lektier?
Ja.
Jeg vil snakke med dig om noget.
Okay.
Jeg har begået en frygtelig fejl.
Hvad har du gjort?
- Nu går alting i stykker. - Hvad er det, du har gjort?
Jeg var for svag. Jeg blev fristet.
(far græder)
- Far og jeg, vi kan ... - Karen ...
Vi kan ikke blive enige. Derfor er det mest retfærdigt, I selv vælger.
- Jeg synes ikke, det er rigtigt. - Men det gør jeg.
Jeres far er skyld i det, så nu gør vi det på den her måde.
Den af os, som I vælger, bliver boende her i huset med jer.
Kan du ikke tilgive ham? Kan du ikke?
Han angrer jo.
Man kan, hvad man vil. Det har du selv sagt.
Det er rigtigt. Men jeg kan ikke.
Vil I godt gå ud?
Vil I godt gå udenfor?
Hvem vælger du?
Det er far, der har gjort noget meget forkert.
Ja ...
Men det er værre, mor ikke vil tilgive ham, når han nu angrer.
Hvad så med mor?
Vi har valgt, at far skal blive boende.
Vi føler med dem, der er udenfor, -
- fordi de er fortabte, hvis de ikke tager imod Jehovas sandhed.
Vi ved, den sidste dag er nær.
Derfor skal I forkynde så meget som muligt.
Hver gang I ringer på, er der en chance for at få et menneske til med.
selvom vejen den er lang
frygten er overvundet
endens tid er endelig nær
du din vidneflok har fundet
følg nu kongen følg hans sværd
I dag er der kun én lokal meddelelse.
Bror Andreas Dahl træder tilbage som ældste.
Tager du den her?
Du tog ikke den lille taske med op?
Jeg synes, det er synd for dig.
Jeg kunne ikke forstå, du ikke ville tilgive ham, når han angrede.
Gå ned og hjælp til. Husk tasken den her gang.
Mor ...
- Jeg skal nok sørge for aftensmaden. - Godt, Sara.
- Jeg skal snakke med dig om noget. - Kan det vente? Jeg er sent på den.
Jehova vil sejre over døden.
I Hans rige vil alle de døde genopstå og blive genforenet med deres kære.
Jehova vil lade Jesus stå i spidsen for de himmelske hære.
I Armageddon vil Han fjerne al ondskab.
Det er synd for dem, der er udstødte.
Ikke hvis de angrer.
Hvis det gør ondt på dem, så forstår de. Så angrer de og kommer tilbage.
- Hvem er det, Jesus Kristus fjerner? - De onde.
Det er rigtigt. Hvem genopstår i den nye verden?
Os alle sammen. Også farmor og farfar.
- Det har far sagt. - Kan du ikke putte August i aften?
Jeg skal over til Thea.
Hej, Sara. Det var da hyggeligt.
Du har bagt kage til mig. De er flotte. Du har gjort dig umage.
- Og August sover? Elisabeth læser? - Elisabeth er ved at putte ham.
Sara, jeg er virkelig ked af det, der skete mellem mor og mig.
Jeg har svigtet hende.
Jeg vil aldrig svigte jer.
Du ved, hvor meget jeg holder af jer.
Er det okay, hvis Elisabeth er alene med August i nogle timer?
- Skal du over til Thea? - Hun spurgte, om jeg vil til fest.
Det er nogle fra skolen, der arrangerer den.
Det er nede på diskoteket, men det er kun for indbudte.
Det er mere sådan noget hygge-noget.
Det er helt op til dig selv, Sara. Jeg synes ikke, det er en god idé.
Det bliver ikke sent.
baby you're the one baby you're the one
boy you turn me on
Du ved godt, der findes tre slags unge vidner, ikke?
1'erne er dem, der kager helt ud, ikke?
Så er der 2'erne. Det er dem, der prøver tingene af.
- Uden at snakke for meget om det. - Det er dig.
Mmm.
Og så er der 3'erne, ikke? Det er nørderne, -
- som går til alle møderne og sidder hjemme hos forældrene hver weekend -
- og drikker te. Og som aldrig gør noget forkert.
- Det er mig. - Mmm.
På vej til en 2'er.
(høj musik)
Det er ikke særlig stærkt.
Ham derovre med solbrillerne hedder Kenneth.
Ham har jeg skrevet en del med.
Hej, det er min veninde Sara.
- Hej. - Hej. Michael.
- Teis. - Hej.
- Jeg er okay. - Yeah, right.
Kunne du ikke brække dig på toilettet?
Er du klar til at komme ind igen?
- Vi kan ikke tage hjem nu. - Jeg skal nok følge hende hjem.
Er det okay?
Jeg henter lige hendes ting.
- Hvor er der stille i den her by. - Er du bange for stilheden?
- Uha, et dybt spørgsmål. - Glem det.
Det er sjældent, jeg hører den. Eller ikke hører den. Stilheden.
Tak, fordi du fulgte mig hjem.
- Bor du her? - Nej, lidt oppe ad bakken.
Det er bedst, jeg går resten af vejen alene. Tak for i aften.
(torden)
Jeg lovede altså Thea at følge dig helt hjem.
Hvor er det vildt!
Kom!
Vent på mig henne ved døren.
Min far er på arbejde. Men du skal være stille. Mine søskende sover.
Her!
Hvordan vidste du, at pink er min yndlingsfarve?
- Lad være! - Stå stille.
Du skal lige prøve at høre det her.
(technomusik)
Du behøver ikke kunne lide det, fordi jeg har været med til at lave det.
(nyt nummer)
Nej?
(nyt nummer)
Den her er god.
Sara?
- Sara! - Det er bedst, du smutter nu.
- Er det dig? - Jeg kommer nu, August!
Hej!
Hej.
- Jeg vil gerne gå med Sara i dag. - Ja.
Hej, skat.
Vi begynder ved Kystvejen og arbejder os tilbage hertil.
Ja! Skyd!
Jeg var allerede hjemme ved ettiden.
Jeg drak ikke særlig meget og dansede kun med Thea.
Det var ikke noget vildt.
Du er en klog pige. Du ved, hvad der er rigtigt.
Men det hjælper at bruge tid på forkyndelsen.
- Hej. - Teis er på. Han spørger efter dig.
- Skriv til ham. - Nej, jeg vil ikke.
Gør det nu, Sara. Det første, han spurgte efter, var dig.
Jeg gider ikke.
Ej, Thea! Hvor er du dum.
Nåh ...
Ej, Sara!
- Hej. - Hej.
Er du sulten?
- Kaffe? - Kan vi ikke bare gå lidt rundt?
Det er så fedt, at ingen kender mig her.
Hvad?
Jeg kom til at tænke på, at de tror, jeg sidder og laver lektier nu.
- Hvor gammel er du egentlig? - Hvorfor?
Der er noget ved dig, der virker ældre, men jeg tror, du er ret ung.
- Du er selv ret gammel, ikke? - Jeg er lige fyldt 23.
Okay! Og så går du til fest med sådan nogle som os?
Jeg er 17.
Er du lige fyldt, eller er det længe siden?
- Jeg fejrer ikke fødselsdag. - Hvorfor ikke?
- Hej, Sara. - Hej, Jonas.
Øh ... det er min storebror Jonas. Det er en af mine venner. Teis.
- Hej. - Hej.
Jeg kunne kende dig selv med ryggen til.
Du er søreme blevet høj, hva'?
- Går det godt? - Jo ... okay.
- Jeg er begyndt på universitetet. - Okay.
Hvordan går det med de andre? Har Elisabeth det godt?
Fint.
- Er August også skudt i vejret? - Han er stadig lille.
Du får lige min nye adresse. Jeg er flyttet et par gange.
Tak.
Hav det godt, ikke?
- Hvornår har du sidst set ham? - Det er et år siden.
Og resten af din familie ser ham heller ikke?
Hvorfor ikke?
- Hvorfor ikke? - Det kommer ikke dig ved.
- Nej, det gør det ikke. - Han opførte sig ikke korrekt.
- Okay ... - Han læste en forkert bog.
Okay ...
Og den kunne I virkelig ikke lide? Den gad jeg godt at læse.
- Han er udstødt. Det er derfor. - Udstødt fra hvad?
Vi er Jehovas Vidner.
- Det er løgn, mand! - Nej, det er rigtigt.
Er du en af dem, der banker på min dør og ikke er til at slippe af med?
Det er vel ikke værre end at lave musik?
Okay ... Er det ikke jer, der tror på det dommedagshalløj?
Det hedder Armageddon. Det er en overgang til en ny og bedre verden.
Hvor alle andre end jer dør, ikke?
Skal jeg så dø?
Skal hun dø?
Hvis ikke hun erkender Jehova som den eneste, sande Gud, så ja.
- Er der noget, jeg kan hjælpe med? - Hvad med hende?
Hold nu op.
- Skal det der barn dø? - Jeg må bede jer om at gå.
Og hvis moren ikke erkender din sandhed, og barnet ikke fatter den?
Undskyld.
Mig og Thea skulle være færdige med lektierne.
- Du kunne godt have ringet. - Jeg har ikke nogen mobil.
Folk har klaret sig i 100 år med almindelige telefoner.
Jeg kan ikke lide at låne telefonen hos Thea.
Har du spist? Jeg kan varme noget til dig.
Tak.
- Hav så en god aften. - Hej hej, far.
- Vi lukker nu. Okay? - Ja, okay.
- Hej. - Hej.
- Undskyld. - Det er okay.
Det var ikke fair af mig at banke løs på det, du tror på.
Jeg skulle have forberedt dig lidt bedre.
Jeg ved godt, hvordan det er, når man søger en mening.
Det kender jeg godt.
- Skal du møde nogen? - Nej.
- Hvorfra vidste du, hvor jeg var? - Thea sagde, du var på skolen.
Vil du se min far?
- Tror du, det er en god idé? - Så længe han ikke ser os.
Kom nu.
- Hvem af dem er din far? - Receptionisten. Kom nu.
Kom nu!
Jeg skal hjem og passe mine søskende nu.
- Tak, fordi du kom. - Selv tak.
Jeg bliver nødt til at gå.
- I er søreme tidligt på den. - Hej, mor.
- Tak. Hej, skat. - Hej, mor.
- Hej. - Hej.
- Kan man se rigtigt fjernsyn? - Ja.
Er der mange kanaler?
- Far siger, vi kun må se video. - Så farligt er det heller ikke.
- Hej. - Hej.
- Hvad laver han her? - Jonas sad på trappen.
- Jeg nænnede ikke at sende ham væk. - Vi bliver nødt til at gå igen.
Jeg er på vej ud. Hav det godt, mor.
Det er nok bedst, I ikke siger noget til far om det her.
- Hej. Vækkede jeg dig? - Jeg plejer ikke at sove så sent.
Vil du ikke indenfor?
Jeg var først på arbejde, og så sad jeg og lavede musik hele natten.
Kaffe?
- Er det dine forældre på billedet? - Ja.
- Du er enebarn? - Ja.
- Det må være underligt. - Jeg har aldrig kendt andet.
Tak.
Vi er fire hos os. Vi var seks, indtil Jonas og mor flyttede.
Jeg troede ikke, Jehovaer kunne blive skilt.
Der er to måder at komme ud af et ægteskab på.
- Døden eller sex med en anden. - Det må være et svært valg.
- Okay, sex må man ikke. Hvad ellers? - Det gider du da ikke at høre om.
Jo, seriøst.
Man må ikke være i militæret. Man må ikke stemme.
Man må ikke ryge, ikke holde jul og fødselsdag.
Ikke tale imod de ældste. Men sex er det værste.
- Feste må man godt? - Man må danse og drikke moderat.
Og det gør du jo ...
Ellers skal man bare gå til møderne, ud at forkynde, -
- læse bladene og så til møder igen.
- Hvorfor finder du dig i alt det? - Sådan har det altid været.
Alle kender hinanden. Der er et stærkt fællesskab.
Så længe man ikke læser de forkerte bøger.
Det var ikke kun derfor.
Jonas begyndte at tale imod de ældste.
- Og det var nok? - Hvis man bliver ved.
Og så måtte I ikke snakke med ham?
Heller ikke hvis I møder ham på gaden?
Så lader man, som om de ikke er der.
- Hvorfor? - Fordi Jehova ser alt.
- Du snakkede da med din bror. - Det var, fordi du var der.
Det er totalt weird. Du tror simpelthen på Gud?
Det er da mere underligt ikke at tro på noget.
- Skål! - Vi siger heller ikke skål.
Tak. Så hvis ens læge kun kan redde ens liv ved at få blod, -
- så siger man nej, selvom man kan dø?
- Ja, hvis man er stærk nok i troen. - Hvorfor?
Man må ikke modtage andres blod. Det har Jehova sagt.
Skulle det ikke være ens egen beslutning?
Det er ens egen beslutning.
- Synes du, jeg er mærkelig? - Ja, det er du.
Men det kan jeg godt lide.
Det er løgn! Det sidste tog går om fem minutter.
Fuck, mand! Jeg har siddet for meget foran computeren.
Verden går ikke under, hvis du sover hos mig.
Jo. Det gør den.
Jeg kan vente her, indtil morgentoget går.
Du skal ikke sidde alene her. Du får sengen. Jeg sover på gulvet.
Kom så.
Skal jeg bære dig?
(Sara sukker dybt)
Det er godt nok hårdt, det her gulv.
Det er heller ikke fair.
Det var du ikke længe om.
Jeg kan godt ligge ved siden af en pige, uden at det udvikler sig.
Okay.
Måske kunne det godt udvikle sig en lille smule.
Godmorgen.
Jeg skal nå et tog, inden far kommer hjem fra arbejde.
Jeg følger dig til stationen.
- Mona, for helvede! - Det der er faktisk min seng.
- Du kan ikke bare komme brasende. - Det er sgu min lejlighed.
Sara ... Sara!
Mona er min ekskæreste. Fatter du det? Min eks.
Det er hendes lejlighed. Hun flyttede hen til en anden fyr.
- Jeg vil ikke blandes ind i dit rod. - Hun bollede udenom.
Du er simpelthen så mærkelig. Hvad vil du? Hva'?
Ville jeg kysse med dig hele natten, hvis jeg ikke var vild med dig?
Vil du være min kæreste? For alvor?
Betyder det et ja?
Lån mig lige din mobil.
Hej, Thea. Du bliver nødt til at hjælpe mig.
Jeg nåede ikke toget i går. Må jeg sige, jeg sov hos dig?
Nej, der skete ikke noget.
Nej. Jeg griner bare, fordi ... Du lyder så alvorlig.
Okay. Hej.
kom syng nu af glæde
kom syng Jehovas pris
den evige fred findes i Hans Paradis
forkynd for alverden vor konge er stor
og i Ham skal vi finde evig glæde
Hej, mor. Hvordan går det?
Jeg savner jer. Men du ser glad ud.
- Det er jeg også. - Det er godt at høre.
(skrig og hvin)
Sara ... Vi to skal lige tale sammen.
Sara.
- Du hørte godt, hvad jeg sagde. - Skal det absolut være nu?
- Ja, det er jeg bange for. - Jeg har altså lektier.
Dine såkaldte lektier kommer til at vente lidt.
Læg nu den børste, og kom og sæt dig her.
- Er der noget, du vil fortælle mig? - Nej. Hvad skulle det være?
- Jeg ved, du har en fyr. - Nej, jeg har ikke nogen fyr.
Er det rigtigt? Hvem er det så, du besøger?
- Jeg besøger Thea. Du kan selv ... - Jeg har snakket med Thea.
Det er slet ikke sådan, som du tror.
Så vil jeg gerne have, du fortæller sandheden. Kom. Sæt dig her.
Jeg har mødt en fyr, og jeg har sovet hos ham.
Men kun fordi jeg kom for sent til toget.
Du må ikke være så ked af det.
Det her kan du ikke klare selv. Du er nødt til at få hjælp.
Det er jo ikke så galt. Der skete jo ikke noget.
Jeg er bange for, du er på vej væk fra Jehova.
Vi må ringe til de ældste.
Jeg er virkelig glad for ham.
Sara, du har jo sovet hos ham ...
Ønsker du at komme væk fra Jehova?
Jeg ved godt, du kæmper.
Du bliver fristet fra alle sider. Sådan er den alder, du har.
Vi holder så meget af dig. Vi vil jo bare det rigtige for dig.
Vi går ned og ringer til de ældste. Tror du ikke, det er bedst? Ja.
Dav.
Jeg har kendt ham i et par uger.
Og i onsdags kom jeg til ...
... at overnatte hos ham.
Det er udstødelsesgrund.
Det var kun, fordi jeg kom for sent til toget.
Hvor skulle jeg ellers sove? Vi delte ikke seng. Jeg lå på gulvet.
Gud ser dig, Sara. Du skal undgå det, som Gud hader.
Løgn og kønslig umoralitet.
Jeg har dårlig samvittighed over for Gud.
Så fortæl os, hvad der virkelig skete.
Jeg lå i sengen, og han ville sove på gulvet.
Men så bad jeg ham om at komme op til mig.
Kyssede han dig?
Ja.
Vi kyssede hinanden.
Havde I sex?
- Vi beholdt tøjet på. - Og hvad skete der så?
- Vi holdt om hinanden. - Berørte han dine bryster?
Rørte han dig andre steder?
Vi gik ikke længere end det. Det må I tro på.
Vi tror på dig.
Vi taler ikke om offentlig irettesættelse eller udstødelse.
Vi tror på, du angrer. Men du skal skrive til din fyr og gøre det forbi.
Så snart du kommer hjem, så du ikke bliver grebet af tvivl.
Jeg er jo så glad for ham. Jeg vil bare være sammen med ham.
Det behøver ikke være noget ... noget fysisk.
Jeg vil bare gerne være i nærheden af ham.
Jeg ved, du vil være Guds ven. Du ved, hvad du skal gøre til gengæld.
Kan I ikke hjælpe mig? Kan I ikke?
Du må stole på Jehova.
Kun ved at stole på Jehova undgår du de prøvelser, Satan udsætter dig for.
Er der ikke en måde, hvor jeg kan blive ved med at se ham?
- Bare som min ven? - Du har jo overnattet hos ham.
Så er han ikke længere en ven.
Jeg går hjem, okay?
Jesus hadede korruption og begærlighed ...
Men gjorde det ham ufølsom? Slet ikke.
Jesus var kendt for at være mild mod andre.
Han sammenlignede sig med en høne, der samler sit kuld under vingerne.
- Hvad var det, Jesus hadede? - Korruption og begærlighed. Ikke?
Hvad var det for et dyr, han sammenlignede sig selv med?
En høne.
- Hej, Sara. - Hej.
- Jeg gjorde det for din egen skyld. - Det ved jeg godt.
Sådan noget der kan jeg ikke lyve om.
Jeg er ikke vred. Jeg synes, du gjorde det rigtige.
- Har du været på chatten? - Nej. Jeg er stoppet helt.
Det havde taget overhånd.
Nogle gange kræver vores tilbedelse af Jehova, -
- at vi giver afkald på noget, vi holder meget af.
At vi tilsidesætter vores egne behov.
- Vi ses. - Vi ses i morgen.
Jeg kan godt forstå, du er ked af det. Det er synd for dig.
Det gør ikke noget. Jeg stoler på Gud og skal nok komme igennem det.
Hvis du havde gjort det samme, var det gået anderledes for familien.
Så havde du ikke kastet det hele væk.
Tak skal I have. Både for bøgerne og især for snakken.
- Selv tak. Det var så lidt. - Hej hej.
Det klarede du rigtig godt. Du har taget på folk.
Du taler med hjertet.
- Nogle gange lyder du sjov. - Hvordan?
Lidt gammeldags. Ingen andre ville sige "taler med hjertet".
Du ved godt, jeg holder meget af dig, ikke?
- Far? - Ja?
Jeg har tænkt på at stoppe på handelsgymnasiet.
- Ja? - Og blive fuldtidspioner.
Det er i forkyndelsen, jeg føler mig hjemme.
Det er bedst, hvis jeg koncentrerer mig 100 procent om det.
Det er fantastisk, Sara!
- Synes du, det er en god idé? - Ja, for søren da.
Jeg er så stolt af dig.
Hej! Vi fik afsat 21 blade og 7 bøger på en eftermiddag.
Sara er bare så dygtig.
- Hej, far. - Du er da vist ikke syg i dag.
- Der er en, der har ringet til dig. - Imens jeg var ude at købe ind?
Han hed Teis. Han ville absolut snakke med dig.
Jeg må snakke med ham. Det var ikke fair bare at sende et brev.
Jeg må snakke ordentligt med ham.
- Det er bedst ikke at kontakte ham. - Han fortjener en forklaring.
- Man kan ikke bare sende et brev. - Det gør dig bare mere forvirret.
Det er da lige meget! Hvordan tror I ikke, han har det?
Har han ringet andre gange? Har han ringet, uden I har fortalt det?
Har han? Svar mig! Hvor mange gange har han ringet?
Der kommer ikke noget godt ud af at kontakte ham.
Tro mig. Han skal nok komme sig.
Jeg vil bare sige ordentligt farvel til ham. Det vil jeg!
Det er dit eget valg, men jeg synes ikke, det er nogen god idé.
Godt at se dig.
Jeg er glad for, du kom.
- Skal vi ikke tage hjem til mig? - Kan vi ikke bare gå lidt rundt?
Gør det ikke sværere, end det allerede er.
- Må jeg ikke holde om dig? - Jeg er kommet for at sige farvel.
- Det accepterer jeg ikke. - Det bliver du nødt til.
Det var jo aftalen.
Så bryder jeg den.
Det går over. Du finder sammen med Mona igen.
- Du skal ikke begynde på det pis. - Vågn nu op, Teis!
Jeg er en Jehova, og det er du ikke.
- Det kommer ikke til at fungere. - Hvorfor ikke?
- Du vil få det bedre med Mona. - Hold nu kæft. Du snakker udenom.
Du ville ikke komme, hvis jeg ikke betød noget.
- Jeg er kommet for at sige farvel. - Du kan ikke lade dem kværne dig.
Så fiser du rundt og fortæller folk, at alting bliver bedre, når de dør.
- For helvede, Sara! - Du forstår det ikke.
- Fordi du ikke tror på Gud. - De manipulerer dig ad helvede til.
De har sandheden på deres side. Det ved jeg, for jeg tror på Jehova.
Du kan ikke vide det, når du ikke tror på noget!
Jeg tror på os.
- Hej, Sara. - Hej.
Jeg hører, du holder op. Hvorfor det?
Jeg skal være fuldtidspioner. Altså inden for vores bevægelse.
En slags missionær, eller hvad? Seriøst?
Wauw ...
Det må også være fedt at tro så meget ... på noget.
- Held og lykke med det, Sara. - Tak.
Goddag. Har De tid et øjeblik?
- Vil De ikke have et blad med ind? - Nej tak.
Kommer du?
jager mørke skygger ud
og i Paradis vi fejrer
den almægtige vor Gud
Kære far Jehova. Vi takker dig, fordi din ånd har velsignet vores møde, -
- og dine ord har virket opbyggende og livgivende for din menighed.
Velkommen. Det er godt at se et nyt ansigt.
- Teis! Hvad laver du her? - Jeg kom for at høre Jehovas ord.
- Far, det er Teis. - Ja, det kan jeg forstå.
Velkommen. Du er interesseret i vores tro?
Jeg har ikke kunnet glemme, hvad Sara fortalte mig og vil vide noget mere.
- Der er en menighed, hvor du bor. - Jeg vil høre det, Sara også hører.
Hun introducerede mig til jer.
Sara siger, at I her i menigheden er meget stærke i troen.
Teis, jeg vil gerne tale med John alene. Vent på mig udenfor.
Når han kommer for at høre om vores tro, er det vel okay at se ham?
- Tror du på, han er oprigtig? - Han er meget optaget af religion.
Hvis han søger svar, skal vi vel ikke nægte ham dem?
Så længe I ikke har et fysisk forhold, er det din egen beslutning.
- Tak, John. - Er der noget at takke for?
Jeg har kendt dig, siden du var lille, og jeg holder meget af dig.
Så jeg håber, du er stærk.
Hvad har du gang i? Hva'?
Du slipper ikke for mig.
Gud Jehova, vil du ikke nok passe på mor og far, Elisabeth og August?
Og Jonas. Tak, fordi du hjalp mig.
I Jesu Kristi navn. Amen.
Jeg tror, det vigtigste er, at man har en fantastisk renhed i sindet.
Fordi man ved, man har den her magtfulde ven.
En ven, der altid er med en. Tak, Elisabeth.
Hvis du er udenfor, så står du alene over for alting.
Man er i et følelsesmæssigt kaos. Der er ikke nogen retningslinjer.
Så er alting ligegyldigt. Det er svært. Især for et ungt menneske.
Når man går med Jehova i hånden, -
- har man altid en stærk fornemmelse af sin vej.
Dine forældre var også Jehovas Vidner, ikke?
- Hvor ved du det fra? - Fra Sara, selvfølgelig.
Hvad har det med sagen at gøre?
Har du læst andre bøger end Vidnernes?
Nej. Det er jo netop hele idéen med det.
Jamen ...
Det er interessant for mig at se, hvor du har din stærke tro fra.
Det gælder om ikke at lade sin klarhed forurene. Forstår du det?
Ja.
Hvad tror du, er det mest forurenende i forhold til Guds renhed?
Der er en masse ting.
- Grådighed. Altså, materialisme. - Ja.
Selviskhed, altså egoisme.
Hor. Altså sex uden for ægteskabet.
(Sara rømmer sig) Kaffe?
Ja tak.
Farvel, Teis.
Undskyld det med far. Han vil have, det foregår på en ordentlig måde.
Du kunne godt have hjulpet mig lidt. Han er din far. Sig noget til ham.
Jeg er ikke uenig med ham. Jeg er så bange for at gøre noget forkert.
Vi to gør det rigtige.
Jeg har vildt meget lyst til at kysse dig.
Tom, som står her ved min side, sagde sidste sommer sit job op.
Han har i et helt år udbredt Jehovas ord i Kina.
Og nu vil jeg præsentere jer for Sara fra samme menighed som jeg.
Hej. Jeg hedder Sara.
Jeg er lige stoppet på handelsgymnasiet for at blive pioner.
Det er sådan nogle unge mennesker, vi har brug for. Tak, Sara.
Vi har masser af gode eksempler på vidner, der kæmper for Jehovas ord.
Det holder os oppe i en tid, hvor de verdslige opfører sig ekstremt, -
- hvor magthaverne lyver, og den kristne statskirke ...
- Hvad synes du? - Det er helt overvældende.
Lad dem komme til os! Lad dem blive blandt de frelste.
Lad dem følge os ind i den nye verden.
Vi synger nummer 37.
kom pris nu Jehova vor konge ...
Dejligt at se dig. Jeg håber, du har mødt venlige mennesker.
Det har været meget interessant.
så fremad I vidner nu sejren er nær
og i Paradis venter evig glæde
Kæft, hvor den klør, den her. Så jeg sej ud, eller var jeg helt til grin?
Helt til grin.
Nej, nej!
- Hvor har du lært at slås? - Af min storebror.
Nu vil jeg ikke slås mere.
Det vil du ikke?
Nu?
Er du sikker?
- Kukkuk! Hej, skat. - Velkommen.
- Goddag. Tak, fordi vi måtte komme. - Værsgo. Den er til jer.
- Du er så Sara? - Ja.
- Dav. Vagn. - Dav.
- Værsgo. - Tak.
- Velkommen. - Tak skal du have.
Sommerhuset er en investering. Vi har ikke tid til at være der.
Mine forældre er 68-kapitalister. Masser af gryn, masser af medfølelse.
Og Teis er godt opdraget til at sige sin mening.
Så ...
- Det ser lækkert ud. - Det er Sara, der har lavet maden.
- Teis har fortalt om din tro. - Jette og Vagn tror ikke på noget.
- Hvorfor kalder du dem ved fornavn? - Det er Teis' lille ungdomsoprør.
Det skal man da også have lov til nogle gange.
Vi er bekymrede for, hvad det gør ved Teis, at du er med i en sekt.
- Det har vi talt om, Jette. - Hvorfor kalder du det en sekt?
Det kalder man en lukket gruppe af mennesker uden uddannelse, -
- som tror på verdens undergang.
Vi mener ikke, uddannelse er en forudsætning for at være lykkelig.
Ja, skål!
Hvis de unge ikke tog en uddannelse, hvad skulle vi så leve af?
Vi mener heller ikke, at materialisme gør én noget godt.
Vi vil få mennesker til at nærme sig Gud, -
- for det er den eneste vej til sandheden.
Tror du kun, der findes én sandhed?
I har tit varslet verdens undergang med årstal grebet ud af den blå luft.
Det kalder jeg hjernevask.
Man tager børn og fortæller dem den samme løgn igen og igen.
Det mener du da også, Vagn. Jo, du gør.
Nu stopper du, okay? Nu stopper vi.
- Undskyld det med Jette. - Det kom bag på mig, hun er så vred.
Angriber hun altid dine kærester, eller er det kun mig?
- Hun er bare bekymret. - Jeg er glad for, du forsvarede mig.
Jeg er uenig med hendes måde at sige det på. Men hun har ret.
Et eller andet sted langt inde i dig selv ved du det også.
Jeg troede, du nærmede dig os.
Jeg troede, du ville hjælpe mig.
Jeg forstår godt, der er meget på spil for dig.
Men jeg kan ikke. Jeg kan ikke tro på det.
Vi gik jo i seng sammen.
Jeg gik i seng med dig, fordi jeg gerne ville, og du gerne ville.
Bliv her.
Du skal ikke gå nu.
- Sara ... - Hej.
Sikke en overraskelse. Kom da indenfor.
Det er så mit hjem.
Vil du have en kop te?
Bruger du stadig sukker?
Har du det godt?
- Hvad vil du? Har du problemer? - Undskyld, jeg ikke har besøgt dig.
- Du må have haft det ensomt. - Det har da været en fest.
Jeg føler, jeg var med til at udstøde dig.
Jeg synes, det var din egen skyld. Jeg kunne ikke se det fra din side.
Det er okay, Sara. Du gjorde bare ligesom alle de andre.
Jeg henter lige teen.
(Jonas græder)
Undskyld. Jeg er faktisk meget glad for at se dig.
Jeg er også glad for at se dig.
Hold da kæft. Nå ... hvad er der så med dig?
Jeg er blevet forelsket i en, der ikke tror på Jehova.
Vi skal nok finde på noget.
John har fortalt, at alle, der var med på stævnet, er så stolte af dig.
Jeg har besluttet mig for at flytte over til mor.
Hvad har vi gjort dig?
Ikke noget. Men det er synd, hun bor helt alene.
Hvornår har du fundet på det?
Jeg har tænkt over det i et stykke tid.
Det var hårdt for hende at flytte.
- Det var dig, der valgte det her. - Jeg må vel ombestemme mig.
De gjorde det for, at vi børn kunne blive sammen.
- Jeg vil jo også komme her. - Du kan bare besøge hende oftere.
Du har ikke ligefrem overrendt hende.
Hun ser bare så trist ud. Jeg kan muntre hende op.
- Hvad handler det her om? - Jeg har ikke lovet kun at bo her.
Det var ikke mig, der blev skilt, vel?
(far sukker)
- Det her kan jeg ikke finde ud af. - Så lad mig se på det.
Jamen så hej hej.
- Er du sikker på, det er rigtigt? - Ja, det tror jeg.
Hvor er det hyggeligt, du er kommet på besøg.
Undskyld, jeg har været så hård mod dig.
Jeg er jo din mor.
Jeg har sagt derhjemme, at jeg flytter herover til dig.
Så sover jeg på sofaen, og så kan du få soveværelset.
- Så maler vi, og så skal det nok ... - Mor ...
Det er kun, så de ikke finder ud af, jeg bor hos Teis.
Okay.
Okay?
Tak, mor.
- Du balancerer på en hårfin grænse. - Det ved jeg godt.
Du siger det ikke til nogen, vel?
Der er andre end mig, der har gjort sådan noget uden at blive opdaget.
Så går jeg ud fra, du ikke længere vil være pioner?
Jeg ved ikke, hvordan jeg skal sige det til far.
- Jeg har tænkt på at leje et hus. - Seriøst?
- Uden at snakke med mig? - Jeg ville overraske dig.
Mine forældre vil gerne hjælpe til. Vi kan ikke blive boende her.
Jeg ved ikke, om jeg tør.
Det er vel ikke værre end at bo sammen her?
Vi kunne få det så godt.
Ingen naboer på den anden side af væggen. Kun dig og mig.
Vi kunne få lidt mere plads og måske en have.
Vil du gerne have mig som din lille kone?
Jeg er vild med dig.
Pas på. Rolig.
Er du klar?
- Okay! - Det er vildt, ikke?
- Kan vi leje det? - Ja. Det er ikke særlig dyrt.
Hvad er der i vejen med soveværelset?
Hvis nogen spørger, sover jeg her. Det er mit ord mod deres.
Hvis de ikke kan bevise noget, kan de ikke gøre mig noget.
Tror du, de kommer efter os?
- Bare husk, min dyne skal være her. - Okay.
- Hvor er det, du sover? - Nu skal du se.
Hej.
Nå, der er du. Skal jeg stille en tallerken frem til dig?
Hej, Sara. Godt, du er hjemme. Der er mad lige om lidt.
I hygger jer rigtigt med at bo sammen, hva'?
Hvad er der med dig?
- Hvorfor har du ikke noget tøj her? - Det er til vask.
- Det hele? - Ja.
- Hvor sover du? - Sara er så sød at sove på sofaen.
Du bor jo ikke her. Du har ikke engang en tandbørste her.
Du kommer ikke til møderne og er aldrig ude at forkynde.
- Du skal ikke blande dig. - Du har heller ikke været hjemme.
August er meget ked af det. Det er far også.
- Sara trænger til at få lidt fred. - Fra os?
Jeg har været ekstra sød, så du kunne se, vores familie betyder noget.
Du må vælge Teis fra.
Ellers sker det samme for dig som for Jonas.
- Jeg holder ikke op med at se Teis. - Så du holder mere af ham end af os?
Nej. Sådan bliver det aldrig. Det er ikke mig, der siger, -
- at jeg ikke kan være sammen med både ham og jer.
Elisabeth ...
I har løjet. Og det har du været med til, mor.
Bliv nu her og spis. Så snakker vi om det her.
Du skal ikke gå nu.
Elisabeth vil være pioner efter 9. klasse. Det har hun lovet Andreas.
Så er far glad.
Der er noget, jeg ikke har kunnet sige til dig før nu.
Jeg kunne ikke tilgive Andreas, fordi jeg var kommet i tvivl om vores tro.
Jeg var sikker på, I ville vælge mig. Det var jo ham, der var utro.
Jeg havde håbet, jeg kunne give jer lov til at være som andre unge.
- Undskyld. Det hele er min fejl. - Nej.
Jo. Jeg var så vred på dig.
Jeg skulle have fortalt dig det dengang, men jeg turde ikke.
Jeg var bange for at blive udstødt. Nu må jeg blive her og spille med, -
- ellers mister jeg Elisabeth, August og dig. Jonas kan jeg nok se i smug.
Hvor ser det fint ud. Tak.
- Det ser lækkert ud. - Det dufter så skønt.
Værsgo.
Nå, men ... hvad vil du så lave nu?
Vil du søge et arbejde, eller vil du ind på en uddannelse?
- Jeg er ikke sikker. - Et eller andet skal du lave.
Du synes, det haster? (det banker på døren)
Goddag, Teis. Tak for sidst.
- Er Sara hjemme? - Sara bor inde hos sin mor.
- Må vi komme indenfor? - Det passer ikke så godt lige nu.
Er du ikke sød at hente hende? Vi ved jo, hun er her.
Har I udspioneret os?
Jeg må bede dig om at hente hende. Det er for hendes eget bedste.
- Vil du være sød at hente hende? - Jeg må bede jer om at gå.
- Nu kan det være nok! - Jeg skal nok tage mig af dem.
Der var du, Sara. Vi ved, I bor her sammen som mand og kone.
Nej. Jeg sover ikke her.
Vi generer ikke nogen. Vi vil bare gerne være i fred.
Du ved, at den, som lever i utugt, forbryder sig mod Jehovas renhed.
Den, som vælger kødets lyst, vælger sjælens ubrydelige ensomhed.
Den, som følger driften i stedet for Jehova, vælger den evige død.
Okay, hun gider ikke snakke med jer. Hun vil gerne være i fred.
Det er bedst, hvis I går ind igen.
Ja.
For din egen skyld synes jeg, du skal overveje, hvad du kan miste.
I må hellere se at komme videre. I skal vel nå mange besøg i dag.
Farvel, Sara. Tak for samtalen.
Hej, Sara.
- Du har ikke købt ind. - Jeg havde ikke nogen penge.
- Jeg havde lagt dem på køkkenbordet. - Jeg vidste ikke, de var til mig.
Jeg bestiller noget pizza, okay?
Godt, du er hjemme.
Hej, Sara.
Hej, far. Hvor sjovt du kom forbi.
- Oj-oj! Der skete ikke noget. - Hvor er jeg glad for at se dig.
Mig og Teis har ikke spist middag. Vil du have noget med?
- Det er da et fint, lille sted. - Ja. Vi skal også have køkkenhave.
Jeg ved ikke, hvor meget Teis når, når jeg er hjemme hos mor.
Her er frugttræerne. Det er et blommetræ.
- Det er en hasselnød. - Ja.
Det er et æbletræ. Jeg ved ikke, hvad slags det er.
Det er et Ingrid Marie. Det kan du se på bladene.
Det er jo et gammelt hus, så ...
Hej. Velkommen.
- Tillykke med huset. - Tak.
Skal jeg ikke vise dig rundt?
Det her er Teis' soveværelse.
Og der er så køkkenet.
Hvis det ikke lige passer med toget, sover jeg hernede.
Så er der kaffe på kanden. Jeg løber ned og henter pizzaerne.
Sara ...
- Jeg kan ikke se dig mere. - Hvad mener du?
Det kan du da sagtens. Hvorfor skulle du ikke kunne det?
- Du bor jo her med din kæreste. - Min adresse er hos mor.
- Jo, men du bor jo her. - Hørte du ikke, hvad jeg sagde?
Min adresse er hos mor.
Du bor her sammen med din kæreste. Det betyder, at du har sex med ham.
Det har jeg ikke. Jeg sover ikke sammen med ham.
Hvis jeg overnatter her, har jeg mit soveværelse i kælderen.
Du så selv dynen dernede. Min adresse er hos mor.
Det er alt, hvad du behøver. Forstår du det, far?
Gud ser alt.
Så vil han også se, du vælger at tro på mig, fordi du holder af mig.
Jehova er sandheden. Det er ikke nogen personlig følelse.
Så vi kan bare ikke ses mere?
- Er det det, du vil? - Nej. Det er det, du vil, Sara.
Det er helt og holdent dit valg. Jehova vil se, det er dit valg.
Du skal ikke gemme dig bag Jehova. Det her er dit valg.
Sara, når du bor her med din kæreste og sover med ham, -
- så kan du ikke se din egen familie.
Det ved du også godt, Sara.
Du må tage med nu til de ældste og få det gjort godt igen.
Kan du ikke se det?
Det kan jeg ikke. Ikke længere.
Nå ...
Så er det bare at sige farvel?
Ja. Det er det vel.
- Jamen så farvel. - Farvel, Sara.
Ja ...
- Du skal ikke have noget med? - Nej tak, jeg må tage af sted.
August har lige den alder, hvor han tager alting så tungt.
Farvel.
(Sara græder)
Kommer du ikke op til mig?
Kom.
I dag er der to meddelelser. Sara Dahl er ikke længere Jehovas Vidne.
Bror Andreas Dahl er udnævnt til ældste.
Kære far Jehova, vi takker dig, fordi din ånd velsignede vores møde.
- I Jesu navn. Amen. - Amen.
Tak for i dag.
- Hej. Hej, skat. - Hej, mor.
- Er det dig, far? - Nej, det er mig.
Det er okay. Jeg vil bare snakke lidt med jer.
Og sige, at jeg savner jer.
- Du går med mig. Nu! - Nej!
- Gå nu, eller jeg henter far. - Jeg vil bare snakke med dig.
- Jeg henter far. - Du kan vel sige noget til mig.
- Vi kan vel snakke om det her. - Det ved du godt, vi ikke kan.
De havde ikke behøvet udstøde mig. Jeg gjorde ikke noget imod dem.
Jeg prøvede bare at være i fred. Så kan du og August også snakke med mig.
Jeg savner jer jo!
Det skulle du have tænkt på noget før.
August!
August, kom nu frem.
Far har sagt, du ikke må snakke med mig.
Men han ved jo heller ikke, du spiller computer.
Hej.
Du skal vide, at jeg ikke vil skilles fra dig og Elisabeth. Jeg elsker jer.
Jeg havde håbet, de ældste ikke ville udstøde mig.
Jeg må gå nu.
Far siger, det skal gøre ondt på dig, ellers lærer du ingenting.
- Men det gør også ondt på mig. - Det ved jeg. Jeg er så ked af det.
- August? - Du skal angre og komme tilbage.
Ellers dør du i Armageddon, og det vil jeg ikke have.
- August? August? - Det kommer ikke til at ske.
De har løjet for os hele tiden. Der kommer ikke nogen dommedag.
- August? - Tro mig. De har løjet.
August? August?
- August? - Ja, far.
Nå, der er du.
Hej, Thea.
Thea, det er mig! Hører du?
(hoveddør åbnes og smækker i)
Hvor har du været? Jeg har ledt efter dig alle steder.
- Jeg har pakket mine ting. - Hvorfor?
- Jeg kan ikke blive her med dig. - Hvorfor ikke?
Fordi det er for ulige.
Alt det, jeg har mistet. Jeg har sat dig ind i stedet for.
Jeg holder virkelig meget af dig.
Men det går ikke.
Hvis du virkelig mærker efter, så ved du det også godt.
Jeg vil ikke have, du går.
(Sara græder)
Hvad er der sket?
Jeg ved slet ikke, hvor jeg skal begynde.
Der er også noget, jeg vil fortælle dig.
Noget, jeg går og overvejer.
Måske skulle du begynde? Du er i hvert fald mest ked af det.
For det første er jeg også udstødt nu.
- Jeg tænkte det nok. - Hvad var det, du ville fortælle?
(telefon ringer)
Undskyld.
Hej, mor. Ja. Hun er her.
Vil du selv snakke med hende? Nå ...
Ja.
Okay ... ja. Jeg skal nok fortælle hende det.
Hej, mor.
Hvad er der sket?
Din veninde Thea ... Hendes far har ringet.
Thea er blevet kørt ned.
De prøvede at redde hende, men hun døde under operationen.
For Han må nødvendigvis herske som konge, -
- indtil Gud har lagt alle fjenderne under Hans fødder.
Den sidste fjende, der tilintetgøres, er døden.
Thea havde en livlig og vindende personlighed.
Men frem for alt var hun stærk.
Så stærk, at hun på det yderste valgte at blive i troen på Jehova -
- frem for sin egen kødelige frelse.
Thea afveg aldrig fra sin beslutning om ikke at modtage blod.
Selvom det er menneskeligt at tvivle i det afgørende øjeblik.
Før sin død ...
... fik Thea menighedens fulde støtte i sit svære valg.
Og vi veg aldrig fra hendes side.
Så lad os glæde os over Thea.
For hvad nytter det at redde sit liv her og nu, -
- når man til gengæld mister det evige?
Tak.
Sæt dig lige her.
Jeg kan ikke mere. Det er for hårdt at være udenfor.
Jeg vil angre.
Og hvis du også gør det, kan vi alle sammen være sammen igen.
Jeg er ked af det, Jonas. Men det kan jeg ikke.
Sara, jeg synes, det er meget egoistisk af dig at komme her.
Forstår du slet ikke, hvor ondt det gør på Elisabeth, August og mig?
Elsker du mig?
Hvordan kan du overhovedet spørge? Selvfølgelig gør jeg det.
- Elsker du Gud højere end mig? - Ja.
Hvorfor?
Fordi Han har skabt mig.
Han er min himmelske far. Han kan give mig evigt liv.
Ved du hvad, far?
Det synes jeg er meget egoistisk af dig.
Du kunne jo komme tilbage.
Du kunne angre, så vi kunne blive en rigtig familie igen.
Farvel, far.
Gud Jehova ... det her er sidste gang, vi taler sammen.
For jeg tror ikke på dig længere.
Danske tekster: Malene Hollnagel Scandinavian Text Service 2008